CELEX: 32005R1471
Language: lt
Date: 2005-09-09 00:00:00
Title: 2005 m. rugsėjo 9 d. Komisijos reglamentas (EB) Nr. 1471/2005, nustatantis papildomą sumą mokėtiną už kriaušes Vengrijoje pagal Reglamentą (EB) Nr. 416/2004

10.9.2005   
            
            
               LT
            
            
               Europos Sąjungos oficialusis leidinys
            
            
               L 234/3
            
         
      KOMISIJOS REGLAMENTAS (EB) Nr. 1471/2005
   2005 m. rugsėjo 9 d.
   nustatantis papildomą sumą mokėtiną už kriaušes Vengrijoje pagal Reglamentą (EB) Nr. 416/2004
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą,
   atsižvelgdama į 2004 m. kovo 5 d. Komisijos reglamentą (EB) Nr. 416/2004, nustatantį pereinamojo laikotarpio priemones, susijusias su Tarybos reglamento (EB) Nr. 2201/96 ir Reglamento (EB) Nr. 1535/2003 taikymu dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (1), ypač į jo 3 straipsnio 2 dalį,
   kadangi:
   
               (1)
            
            
               Kaip praneša valstybės narės, pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taikymo taisyklių nustatymo (2) 39 straipsnio 2 dalį paraiškose dėl pagalbos numatyti kriaušių kiekiai 2004–2005 prekybos metams 11 946 t viršija Bendrijos ribą. Todėl pasibaigus 2004–2005 prekybos metams valstybėse narėse, kurios įstojo į Europos Sąjungą 2004 m. gegužės 1 d. ir neviršijo savo nacionalinės ribos arba kurios viršijo nacionalinę ribą mažiau nei 25 %, bus išmokama papildoma suma.
            
         
               (2)
            
            
               2004–2005 prekybos metais nacionalinė riba Vengrijoje nebuvo viršyta. Todėl šioje valstybėje narėje turėtų būti išmokėta visa 40,42 EUR už toną papildoma suma.
            
         
               (3)
            
            
               Čekijos Respublikos gamintojai nepateikė jokių 2004–2005 prekybos metų pagalbos paraiškų dėl perdirbimui skirtų kriaušių. Todėl šioje valstybėje narėje papildoma suma 2004–2005 prekybos metams neturi būti išmokama,
            
         PRIĖMĖ ŠĮ REGLAMENTĄ:
   1 straipsnis
   Papildoma Reglamento (EB) Nr. 416/2004 3 straipsnio 2 dalyje numatyta 40,42 EUR suma už perdirbimui skirtų kriaušių toną išmokama Vengrijai pasibaigus 2004–2005 prekybos metams.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 9 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 68, 2004 3 6, p. 12. Reglamentas su paskutiniais pakeitimais, padarytais Reglamentu (EB) Nr. 550/2005 (OL L 93, 2005 4 12, p. 3).
   
      (2)  OL L 218, 2003 8 30, p. 14. Reglamentas su paskutiniais pakeitimais, padarytais Reglamentu (EB) Nr. 180/2005 (OL L 30, 2005 2 3, p. 7).